open-index/open-wikipedia-markdown huggingface dataset:
מיכה רפופורט

ממוזער|פרופ' מיכה רפופורט
**מיכה יהודה רפופורט** (26 בינואר 1956 – 5 בנובמבר 2022) היה רופא, חוקר ופרופסור ישראלי לרפואה פנימית.

## ביוגרפיה
ממוזער|מיכה רפופורט במהלך שירותו הצבאי
רפופורט נולד בתל אביב לד"ר חיים רפופורט (רופא) וללאה (אחות, לבית רוזנגרטן) רפופורט. בפברואר 1974 התגייס לצה"ל ושירת בגדוד 890 שם הגיע לתפקיד מ"כ.

לאחר שירותו הצבאי החל ללמוד רפואה באוניברסיטת ספיינצה ברומא. בעקבות פטירת אביו שב לישראל, והמשיך את לימודיו בבית הספר לרפואה של אוניברסיטת תל אביב. את התמחותו ברפואה פנימית עשה במרכז הרפואי אסף הרופא, שם השלים את הסטאז' וההתמחות, ועבד לאורך כל הקריירה.

בשנת 1990 נסע לטורונטו לצורך מחקר והתמחות בתחום הסוכרת והאימונולוגיה. לאחר כשנתיים חזר למרכז הרפואי שם הקים מעבדה.

במהלך הקריירה כיהן למעלה משני עשורים כמנהל מחלקה פנימית ג' וכיו"ר החטיבה הפנימית. הוא ריכז את פורום המחקר בבית החולים וסייע לקידום ופיתוח המחקר. כמו כן עמד בראש האגודה הישראלית לסוכרת לצידו של פרופ' איתמר רז.

בשנת 2016 מונתה על ידי המועצה הלאומית לסוכרת "ועדת רפופורט" בראשותו. הוועדה התבקשה לבחון את הקשר בין לחץ נפשי לפריצתה או החמרתה של מחלת הסוכרת מסוג 1 וסוכרת מסוג 2.

## פעילות אקדמית
רפופורט היה פרופסור מן המניין בפקולטה לרפואה של אוניברסיטת תל אביב, שם כיהן כראש המסלול השש-שנתי ללימודי רפואה, ראש תחום הלימודים הקליניים, ויו"ר ועדת הקבלה. פרסם בכתבי עת רפואיים עשרות מאמרים בתחום מחקריו הקליניים בנושא סוכרת ואנדו-אימונולוגיה.

## תחומי מחקר
רפופורט התמקד ברפואה פנימית, סוכרת סוג 2, ואימונולוגיה קלינית.

בין פרסומיו הבולטים:
*Years of potential life lost in pre-diabetes and diabetes mellitus: data from a 40-year follow-up of the Israel study on Glucose intolerance, Obesity and Hypertension
*Hyperglycemia in Diabetic Patients in General Medicine Wards: No independent correlation with In- and Out-Of-Hospital Mortality

## חיים אישיים
רפופורט היה נשוי לרות שנפטרה בשנת 1996 כשהיא בת 36 בלבד בשל כשל לבבי. בשנת 1999 נישא בשנית לאביטל עמה גידל שישה ילדים. השניים התגוררו בצפון תל אביב ולהם שלושה ילדים משותפים, בן ושתי בנות.

רפופורט נהג לעסוק בספורט ימי, בחתירה, במשך יותר מעשור. מועדון השייטים תל אביב שבמסגרתו חתר הקדיש לזכרו עץ זית במקום אחרי מותו.

## קישורים חיצוניים

* 

## הערות שוליים

קטגוריה:רופאים פנימיים ישראלים
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל המרכז הרפואי שמיר
קטגוריה:סגל אוניברסיטת תל אביב: רפואה
קטגוריה:חוקרים ישראלים
קטגוריה:חוקרי סוכרת
קטגוריה:ישראלים שנולדו ב-1956
קטגוריה:ישראלים שנפטרו ב-2022
עשר אצבעות לי יש

"**עשר אצבעות לי יש**" הוא שיר ילדים ישראלי מאת רבקה דוידית.

## היסטוריה
השיר נכתב על ידי רבקה דוידית בין 1935 ל-1940. הוא נדפס לראשונה בדפי "זמרה לפעוטים" מקורס למטפלות בגיל הרך משנת 1946.

בנה של דוידית, עדו אברבאיה מספר שהשיר הותאם לראשונה ללחן של שיר הילדים הצרפתי "Ah! vous dirai-je, maman . דוידית ומשפחתה עזבו את תל אביב בעקבות ההפצצה במלחמת העולם השנייה ועברו לקיבוץ נען שם פגשו את דוד זהבי אשר הלחין ב-1941 את המנגינה בה השיר מוכר כיום. זהבי התבסס על הלחן Liebes Maedchen מאת יוזף היידן.

השיר מתאר בארבעה בתים את יכולות האצבעות, בניה, ציור וקשקוש. המחשות שניתן לעשות באמצעותן - בית, כיסא, שולחן ומשקפיים. ופעולות ילדותיות המתבצעות באצבעות - ברוגז, "נו נו נו" ופיוס.

הנוסח המקורי הוא "אצבעות לי עשר יש", בגרסה העממית הנוסח יותר קליט - עשר אצבעות לי יש. כמו כן לעיתים קרובות מושמטות מספר שורות מהשיר.

השיר זכה לביצועים רבים. בין השאר של אסנת פז, דוד זהבי, עוזי חיטמן, עפרה חזה, ציפי שביט ועוד. תורגם לאנגלית וללאדינו.

השיר מתבצע לעיתים קרובות בתנועות מותאמות למילים .
## קישורים חיצוניים
* 
* 
* 

## הערות שוליים

קטגוריה:שירים בעברית
קטגוריה:שירי ילדים
פחם עצמות

250px|ממוזער|שמאל|טבליות פחם עצמות
**פחם עצמות** (או **פחם עצם**) הוא חומר המתקבל משריפת עצמות בתנאים נטולי חמצן. החומר מורכב בעיקר מ (עד כ-80%), מסידן פחמתי (עד כ-10%) ומפחמן (עד כ-10%).

## שימושים
* סינון והבהרת נוזלים – פחם עצמות משמש בעיקר בתעשיית המזון, למשל לזיקוק סוכר, שם הוא מסייע בהסרת צבעים לא רצויים ומזהמים.
* טיהור מים – נעשה בו שימוש במסנני מים להסרת מתכות כבדות כמו ארסן ופלואוריד.
* ייצור פיגמנטים – אבקת פחם עצמות משמשת לייצור צבע שחור הנקרא שחור עצמות או שנהב שחור, שמשמש בציור ובגרפיקה.
* קטליזה בתעשייה הכימית – החומר משמש כתשתית לתהליכים כימיים שונים.
* הכנת דשנים – בשל תכולת הסידן הגבוהה שלו, פחם עצמות משמש לפעמים כדשן.

## תהליך הייצור

פחם עצמות מופק על ידי חימום עצמות לטמפרטורות של 400–700 מעלות צלזיוס בסביבה דלת חמצן, מה שגורם לפחמן האורגני להישרף חלקית ולהותיר בעיקר את מרכיבי הסידן והמינרלים האחרים. בעבר נעשה שימוש בתוצר לוואי של התהליך - .

פחם עצמות משומש ניתן לחידוש באמצעות שטיפה במים חמים להסרת זיהומים, ולאחר מכן חימום ל-500 מעלות צלזיוס בכבשן עם כמות מבוקרת של אוויר.

## נושאים במחלוקת

פחם העצמות מעורר שאלות בתחום הכשרות והטבעונות, במיוחד בתעשיית הסוכר, אך לא בכל המדינות נעשה בו שימוש. בארצות הברית, למשל, יש מפעלי זיקוק לסוכר שמשתמשים בו, בעוד שבאירופה ובמדינות אחרות קיימות חלופות סינתטיות או ממקור צמחי.

## ראו גם
* פחם פעיל

## הערות שוליים

עצמות
קטגוריה:מוצרי עצם
קטגוריה:טיהור מים
שלמה ניסן

רבי **שלמה ניסן** (או: **ניססען**; **Salomon Nissen**; 31 בדצמבר 1804 בברסלאו – כ"ז באדר תרל"ב, 1872) היה תלמיד חכם מופלג, חוקר בקי במקורות ישראל ובלשון, דמות צנועה ומופנמת שהתנגד לפרסום חידושיו. היה דמות רוחנית מרכזית בקרב חכמי ברסלאו, ובהם אברהם גייגר, יום-טוב ליפמן צונץ והיינריך גרץ.

## ביוגרפיה
נולד לאביו רבי משה, בברסלאו בראשית המאה ה־19 וחי בה כל ימיו. למרות שלא החזיק במשרה רבנית רשמית, נחשב לאחד מגדולי החכמים בעירו, והיה אהוב ומכובד בעיני כל יודעיו. אישיותו שילבה תורה, חכמה, יראת שמיים, עדינות נפש, אהבת אדם וצניעות מופלגת.

היה שקדן עצום בתורה, וכפי שתיארוהו: "אין דבר קטן וגדול בגפ"ת ושו"ת, ירושלמי, ספרי, ספרא ותוספתא, בקדמוניות, מדרשים, ספרי השכלה וחן, אשר לא נגלו לעיניו... כל רז לא אניס ליה".

## יחסו לפרסום וחידושיו
ר' שלמה ניסן נודע כמי שהתנגד לפרסום כתביו בשמו, ואף אסר על חבריו ובני שיחו לייחס לו דברים בדפוס. באחד ממכתביו לידידו פביוס מיזס תיאר כיצד שרף את כתביו:

"ירחים אחדים בקש ממני הד"ר גייגער להראות ולשלוח לו קונטרס חדושי אשר כתבתי אבל אנכי לא מלאתי את בקשתו יען כי כבר מסרתי המון מכתבי וכתבי על המוקדה, וגם את הנשאר אדון בשרפה כל הימים אשר אני חי לא מנעתי לשום אדם כל אשר יחפוץ ממני אם יש אתי וכבר מסרתי דברים במתנה גמורה ונדפסו ואין מי יודע מבטן מי יצאו אך לא יישאר אחרי אף עלה אחת, כי לא זכיתי לבנים הולכים על דרך שיחי, ומי יודע אם לא ייקחו רב טובי לעטוף בהם גבינה או חמאה כנהוג".

מיזס כתב עליו:

"כמה הערות מושכלות מסולאות בפז יצאו לאור בדפוס, אשר המנוח הרים דלדם – וחכמת המסכן, ושמו הנעלה לא ייזכר ולא ייפקד... גודל ענותנותו זו היא הסיבה לבו אחורנית לגנוז כל הכתוב מחידושיו".

הוא תיעד את הכתובות שעל גבי המצבות בבית הקברות היהודי בברסלאו , ופרסם את ממצאיו בכתב העת Deutscher Volkskalender und Jahrbuch לשנת 1856.

## השפעתו והכרה בו
במהלך חייו ביקרו בביתו רבים מחכמי הזמן. בין הידועים שבהם היו אברהם גייגר, שהיה מידידיו, וכן ההיסטוריון פרופ' היינריך גרץ, אשר כונה בפי מיזס: "כתלמיד מובהק כפוף, יושב על שולחנו, מקטין עצמו לפני הגדול ממנו ודורש עמו בכל דבר חדש קטן וגדול".

על אף מעמדו הרם בעיני בני דורו, לא נשא תואר רשמי, והעדיף להישאר "נחבא אל הכלים". גם על לשונו העידו: "תורת חכם הייתה מקור חייו... ולשונו תמיד חסד ורצון טוב ואהבת אדם בכלל".

## פטירתו וצאצאיו
נפטר ב־כ"ז באדר תרל"ב (1872) בעירו ברסלאו ונקבר שם. אשתו נפטרה כמה שנים אחריו. השאיר אחריו שני בנים, דוד ולעא ניסן, סוחרים נכבדים בעיר, ובת אחת, תרזה, שנישאה לסוחר שלמה שפיטצער ונדדה עמו לאמריקה בשנת 1856.

הוריש את ספרייתו לבית המדרש לרבנים בברסלאו.

הביולוג פרדיננד כהן היה בן אחותו.

## לקריאה נוספת
* נקרולוג
*

* 
* Markus Brann, Jahrbuch für jüdische Geschichte und Literatur, Berlin, 1902, p. 166= Mittheilungen aus dem Briefwechsel zwischen Zunz und Kaufmann, p. 8 
* Louis Lewin , Die jüdische Gemeinde in Kalisch, 1908, p. 172 

**

## קישורים חיצוניים

*
* Jüdische Zeitschrift für Wissenschaft, עמ' 171 
* 

## הערות שוליים

קטגוריה:ילידי 1804
קטגוריה:נפטרים ב-1872
קטגוריה:יהודים גרמנים
אורי כלטוב

**אורי כלטוב** (נולד ב-3 ביולי 2002) הוא זמר-יוצר ומלחין ישראלי.

## ראשית חייו
כלטוב נולד וגדל בירושלים. סבו היה משה חן, ששימש שנים רבות כעורך תוכניות בקול ישראל. כלטוב למד בישיבה התיכונית נעם בירושלים. בגיל 13 השתתף כלטוב יחד עם אחותו נועם בעונה השלישית של תוכנית הטלוויזיה "בית ספר למוסיקה", שם כונו "האחים כלטוב". בשנות התיכון היה חבר בכמה הרכבים, וגם הקים הרכב משלו בשם "פרויקט א2". את שירותו הצבאי עשה בלהקת חיל החינוך, וכבר במהלכו התחיל להופיע ברחבי הארץ עם מוזיקה שיצר.

## קריירה מוזיקלית
בפברואר 2023 הוציא כלטוב את סינגל הבכורה שלו, "לא זמן למות עכשיו", שהופק על ידי סתיו בגר. במאי 2023 הוציא את שירו השני "ערב מטורף כזה". בדצמבר 2023 שיתף פעולה כיוצר עצמאי עם להקת חיל החינוך והנוער, וביחד הם הוציאו את הסינגל "בבוקר אחד", שכלטוב כתב והלחין. בפברואר 2024 הוציא סינגל נוסף, "מחכים לנס", שכתב יחד עם נתן גושן. הסינגל, יחד עם שני שיריו הראשונים, נכלל באלבומו הראשון של כלטוב.

האלבום הראשון שלו, "מישהו שומע אותי", יצא לאור ב-14 באפריל 2024.

ביולי 2024 הוציא יחד עם הזמר אנוש את הסינגל "אדום אדום". באוגוסט 2024 הוציא גרסת Live, מתוך מופע ההשקה לאלבומו הראשון, לשירו "עשרים דקות" שסוגר את האלבום.

בדצמבר 2024 הוציא את הסינגל "לא יכולה להיות לבד" מתוך האלבום השני שלו. בפברואר 2025 הוציא את הסינגל "אמאלה" ובמרץ 2025 הוציא את הסינגל "איך שלא תהיי", גם שניהם מתוך האלבום השני.

אלבומו השני, "מחליף מנגינה", יצא לאור ב-31 במרץ 2025.

כלטוב גם כותב ומלחין לזמרים אחרים. ב-2023 הלחין לזמר שולי רנד את הסינגל "גם כי אלך" בשיתוף פעולה עם המפיק סתיו בגר. ב-2025 כתב והלחין יחד עם הזמרת נועם קלינשטיין את שירה "תן לי זמן". בדצמבר 2025 הוציא את הדואט "כמה לבד לי" יחד עם נועם קלינשטיין.

## דיסקוגרפיה
### אלבומי אולפן

### אלבומי הופעה

### סינגלים

## קישורים חיצוניים

* 
* 
* 
* 
* 

## הערות שוליים

קטגוריה:זמרים-יוצרים
קטגוריה:זמרים-יוצרים ישראלים
קטגוריה:מוזיקאים ישראלים
קטגוריה:מלחינים ישראלים
קטגוריה:משתתפי בית ספר למוסיקה (תוכנית טלוויזיה)
קטגוריה:חברי להקת חיל החינוך
קטגוריה:ישראלים שנולדו ב-2002
לטיפה א-דרובי

**לטיפה א-דרובי** (בערבית: **لَطيْفة الدُّروبيّ**; נולדה ב-1984) היא הגברת הראשונה של סוריה ואשתו של מנהיג המדינה אחמד א-שרע. א-דרובי נכנסה רשמית לתפקיד בינואר 2025 לאחר שבעלה תפס את השלטון במדינה לאחר הפלת משטר אסד ב-8 בדצמבר 2024.

## ביוגרפיה
**לטיפה בנת סמיר בן נאיף א-דרובי** נולדה בשנת 1984 בכפר קרייתין במחוז חומס והיא בעלת תואר שני בשפה וספרות ערבית. בתקשורת הטורקית נכתב כי סבה, עלאא' א-דין א-דרובי, היה רופאו האישי של הסולטאן העות'מאני עבדול חמיד השני וכן שימש כראש ממשלת סוריה תקופה קצרה ב-1920 לפני שהתנקשו בחייו.

א-דרובי פגשה את בעלה כאשר השניים למדו באוניברסיטת דמשק והתחתנו ב־2012. במהלך שיחה עם נשים מסוריה בארמון הנשיאות בחג הקורבן ביוני 2025, סיפר א-שרע "התחתנו ב-2012 בתנאים לא נורמליים, אשתי שרדה איתי הפצצות ונאלצנו לעבור במהלך המלחמה 49 בתים ב-14 שנים, היו גרים גם במערות ובלולים, למרות התנאים הקשים, היא תמיד נשארה חזקה", עם זאת באותו יום הופיעו פרסומים של אנשים שהכירו את הזוג לפיהם א-שרע לא דייק בפרטים וכי בפועל הזוג חי חיים נוחים ולא חיי דוחק כפי שטען א-שרע.

לזוג שלושה ילדים.
### הופעות פומביות
על אף שלבעלה הייתה נוכחות תקשורתית רבה בשנותיו כמנהיג היאת תחריר א-שאם לפני שזה ביצע הפיכה נגד משטר אסד בדצמבר 2024, א-דרובי לא הופיעה בציבור.

ההופעה הציבורית הראשונה שלה הייתה כשביצעה יחד עם בעלה עומרה במכה בפברואר 2025, אחר כך הופיעה לצד בעלה במספר אירועים, ביניהם בקבלת פנים לנשים שונות מסוריה בארמון הנשיאות בדמשק לכבוד חג הקורבן ביוני 2025.

א-דרובי עוטה חג'אב.

## קישורים חיצוניים

## הערות שוליים

קטגוריה:בני זוג של מנהיגי מדינות
קטגוריה:בוגרי אוניברסיטת אידליב
קטגוריה:נשים סוריות
קטגוריה:סוריות שנולדו ב-1984
Purpose (מחזה)

***Purpose*** (בעברית: **מַטָרָה**) הוא מחזה מאת המחזאי האמריקאי ברנדן ג'ייקובס-ג'נקינס. המחזה עלה לראשונה בשנת 2023 בתיאטרון סטפנוולף בשיקגו, ועוסק בדרמה משפחתית של משפחת ג'ספר, משפחה פיקטיבית אפרו-אמריקאית בעלת מעמד פוליטי בולט. המחזה זכה לשבחי הביקורת, עלה בהמשך לברודוויי בעונת 2024–2025, וזכה בפרס טוני למחזה הטוב ביותר ובפרס פוליצר לדרמה לשנת 2025.

## עלילה
המחזה עוקב אחר בני משפחת ג'ספר, משפחה אפרו-אמריקאית בולטת המתגוררת בשיקגו, המתכנסים שוב תחת קורת גג אחת בנסיבות יוצאות דופן. במהלך המפגש נחשפים סודות משפחתיים ומתעוררות שאלות של זהות, שייכות, ערכים אישיים ומעמד פוליטי בתוך הקהילה השחורה.

## צוות שחקנים בולטים

## הפקה
המחזה הוזמן על ידי תיאטרון סטפנוולף ועבר סדנאות ופיתוח החל משנת 2019 בפסטיבל המחזאות של קולורדו. לאחר קריאות וסדנאות נוספות, הוא עלה לראשונה כחלק מעונת 2023–2024 של סטפנוולף, בבימויה של השחקנית והבמאית פלישיה רשאד.

בעונת 2024–2025 עבר המחזה לברודוויי, לתיאטרון הלן הייז, בהפקת דייוויד סטון, דברה מרטין צ'ייס, מארק פלאט, להצ'אנס, ראשאד צ'יימברס, אהרון גליק ותיאטרון סטפנוולף. הפקה זו לא הייתה חלק מהעונה של תיאטרון "Second Stage".

## ביקורות
עם עלייתו בשיקגו, זכה המחזה לביקורות חיוביות. מבקר התיאטרון כריס ג'ונס מ"שיקגו טריביון" תיאר אותו כ"פירוק נפיץ" של המורשת הפוליטית של ג'סי ג'קסון ובנו, ג'סי ג'קסון ג'וניור, על רקע הרשעתו של האחרון בהונאת קמפיין פוליטי בשנת 2012. ג'ונס השווה את המחזה ליצירותיו של טרייסי לטס, *August: Osage County* ו-*The Minutes*, אך הדגיש כי ל-*Purpose* יש קול ייחודי, וכינה אותו "סאטירה מוסרית מבריקה".

## פרסים ומועמדויות

## קישורים חיצוניים
* 

## הערות שוליים

קטגוריה:מחזות אמריקאיים
קטגוריה:שיקגו: תרבות
קטגוריה:ספרות אפרו-אמריקאית
קטגוריה:מחזות זוכי פרס פוליצר: דרמה
קטגוריה:זוכי פרס טוני: מחזות ומחזות זמר
צ'ארלס הראשון בשלוש תנוחות

**צ'ארלס הראשון בשלוש תנוחות**, הידוע גם בשם **הדיוקן המשולש של צ'ארלס הראשון**, הוא ציור שמן על קנבס של צ'ארלס הראשון, מלך אנגליה, שצויר בשנים 1635–1636 על ידי האמן הפלמי סר אנתוני ואן דייק. הציור מציג את המלך משלוש זוויות ראייה שונות: פרופיל שמאלי מלא, חזית, ופרופיל ימני בשלושה רבעים. היצירה מצויה כיום באוסף המלכותי.

צבעי התלבושות ודוגמת התחרה בצווארונים משתנים בכל אחד מהדיוקנאות, אם כי הסרט הכחול של מסדר הבירית מופיע בשלושתם. ואן דייק החל ככל הנראה לצייר את היצירה במחצית השנייה של שנת 1635, והיא נשלחה לרומא בשנת 1636 כדי לשמש כעבודת ייחוס עבור הפסל האיטלקי ג'ובאני לורנצו ברניני, לצורך פיסול ראש שיש של צ'ארלס הראשון. האפיפיור אורבנוס השמיני שלח את פסל הראש לאשתו של צ'ארלס, הנרייט מארי, בשנת 1638, בתקווה לפייס בין הכנסייה הקתולית הרומית לבין הכנסייה האנגליקנית.

הפסל הוצג בשנת 1637 וזכה להערכה בזכות איכות עבודתו והדמיון הרב למלך. צ'ארלס גמל לברניני בטבעת יהלום יקרת ערך. המלכה הנרייטה מריה הזמינה מברניני פסל ראש נוסף, מלווה, בדמותה - אך מלחמת האזרחים האנגלית קטעה את המהלך, והפסל לא נוצר. פסל הראש של צ'ארלס נמכר בסוף מלחמת האזרחים, אך הושב לאוסף המלכותי עם השבת המלוכה. עם זאת, הוא נהרס בשרפה שפרצה בארמון וייטהול בינואר 1698.

הציור נותר ברשותו של ברניני ולאחר מכן בידי יורשיו בארמון ברניני שברחוב ויה דל קורסו ברומא, עד סביב שנת 1802, אז נמכר לסוחר האמנות הבריטי ויליאם ביוקנאן והוחזר לאנגליה. בשנת 1821 הוצג בגלריה הבריטית, ובשנת 1822 נרכש עבור האוסף המלכותי.

מקובל להניח כי הציור הושפע מ"דיוקן משולש של צורף" מאת לורנצו לוטו, משערים שנוצר סביב 1530, ושבאותה תקופה היה באוסף המלכותי. מאידך, ייתכן כי הדיוקן המשולש של צ'ארלס הראשון מאת ואן דייק השפיע בעצמו על "הדיוקן המשולש של הקרדינל רישלייה" מאת פיליפ דה שאמפן, שנוצר סביב שנת 1642.

נוצרו העתקים רבים של היצירה, ככל הנראה בידי תומכי בית המלוכה לבית סטיוארט. אחד מהם, שנוצר סביב שנת 1750, מצוי כיום באוסף מוזיאון ויקטוריה ואלברט בלונדון.

במוזיאון הבריטי מצוי תחריט שנחשב בעבר לתיעוד של פסל הראש לפני שנחרב, ומתאר תסרוקת ברוקית מתבדרת, צווארון תחרה מעודן וסרט מסדר הבירית. התחריט יוחס ככל הנראה לרוברט ואן וורסט, אך כיום סבורים כי הוא מתאר פסל ראש אחר, מעשה ידי הפסל פרנסואה דיוסאר.

הציור תלוי כיום בחדר קבלת האורחים של המלך בטירת וינדזור.
קובץ:Lorenzo_Lotto_-_Three_studies_of_a_goldsmith_from_different_angles.jpg|טקסט=Triple Portrait of a Goldsmith, Lorenzo Lotto, c. 1530, Kunsthistorisches Museum, Vienna| "דיוקן משולש של צורף", לורנצו לוטו, 1530, המוזיאון לתולדות האמנות, וינה
קובץ:Triple_Portrait_of_Cardinal_de_Richelieu_probably_1642,_Philippe_de_Champaigne.jpg|טקסט=Triple Portrait of Cardinal de Richelieu, Philippe de Champaigne, c. 1642, National Gallery, London| "דיוקן משולש של הקרדינל דה רישלייה", פיליפ דה שאמפן,  1642, הגלריה הלאומית, לונדון


## קישורים חיצוניים

## הערות שוליים

קטגוריה:ציורים באוסף המלכותי של הממלכה המאוחדת
קטגוריה:דיוקנאות של משפחת המלוכה הבריטית
קטגוריה:דיוקנאות גברים
קטגוריה:צ'ארלס הראשון מאנגליה באמנות
קטגוריה:ציורי שמן
קטגוריה:ציורים מהמאה ה-17
קטגוריה:אנתוני ואן דייק: ציורים
פרנצ'סקו מאסטרלי

**פרנצ'סקו מאסטרלי** (באיטלקית: **Francesco Maestrelli**; נולד ב-21 בדצמבר 2002) הוא טניסאי איטלקי מקצועני. דירוג השיא שלו בדירוג ה-ATP הוא מקום 149 בעולם, אותו השיג ב-26 ביוני 2023, בעוד שדירוג השיא שלו בזוגות הוא מקום 318, אותו השיג ב-21 באוגוסט 2023.

## קריירה מקצועית

מאסטרלי זכה בתואר הצ'לנג'ר הראשון שלו בעיר ורונה לאחר שגבר בגמר על פדרו קאצ'ין מארגטינה בשלוש מערכות (3–6, 6–3, 6–0).

ביוני 2023, הוא נכנס לראשונה בקריירה לטופ 150 בעולם עקב העפלתו לגמר אליפות אמיליה-רומאניה הפתוחה, שבו הפסיד לאלכסנדר מולר הצרפתי בשתי מערכות (1–6, 4–6).

## קישורים חיצוניים

## הערות שוליים

קטגוריה:טניסאים איטלקים
קטגוריה:איטלקים שנולדו ב-2002
איגנסיו בוסה

**איגנסיו בוסה** (בספרדית: **Ignacio Buse**; נולד ב-25 במרץ 2004) הוא טניסאי פרואני מקצועני. דירוג השיא שלו בדירוג ה-ATP הוא מקום 171 בעולם, אותו השיג ב-5 במאי 2025, בעוד שדירוג השיא שלו בזוגות הוא מקום 439, אותו השיג ב-16 באוקטובר 2023. נכון להיום, הוא הטניסאי הפרואני הבכיר בדירוג.

## קריירה מקצועית

בוסה הגיע לגמר טורניר הצ'לנג'ר הראשון שלו בחודש אוגוסט של שנת 2023 במסגרת טורניר צ'לנג'ר לימה ביחד עם חורחה פנטה.

בפברואר 2024, קיבל בוסה כרטיס חופשי (ווילד קארד), למוקדמות אליפות צ'ילה הפתוחה. לעומת זאת, הוא לא הצליח לעבור את שלב זה, כשהפסיד כבר במשחקו הראשון לפרנסיסקו קומסאנה בשלוש מערכות (1–6, 7–5, 6–7 (2–7)). בחודש אוגוסט של אותה השנה, הוא הגיע לגמר טורניר הצ'לנג'ר הראשון שלו בעיר קומו, לעומת זאת, הוא הפסיד בו לגבריאל דברו הצרפתי בשלוש מערכות (1–6, 6–2, 3–6).

בפברואר 2025, בוסה נכנס להגרלה הראשית של אליפות צ'ילה הפתוחה לאחר שקיבל כרטיס חופשי, שם הפסיד בסיבוב הראשון לאלוף העתידי של הטורניר, לאסלו ג'רה. לאחר מכן, הוא העפיל מהמוקדמות להגרלה הראשית של טורניר אקס-אן-פרובאנס הפתוחה ואף הגיע עד לחצי הגמר, שם נעצר על ידי בורנה צ'וריץ' הקרואטי בשלוש מערכות (6–4, 2–6, 3–6). במהלך הטורניר הוא גבר על על המדורג השני בטורניר, לוצ'יאנו דרדרי בניצחון שהיה הראשון שלו על יריב מהטופ 50 וכן על ריילי אופלקה כתוצאה מפרישה של האחרון. הישגים אלה הובילו אותו לטפס במעלה הדירוג כ-40 מקומות, כשב-5 במאי 2025, הוא נכנס לראשונה לטופ 175 בדירוג ה-ATP.

## קישורים חיצוניים

## הערות שוליים

קטגוריה:טניסאים
קטגוריה:ילידי 2004
דניאל רינקון

**דניאל רינקון יאגה** (בספרדית: **Daniel Rincón Yagüe**; נולד ב-7 בינואר 2003) הוא טניסאי ספרדי מקצועני. דירוג השיא שלו בדירוג ה-ATP הוא מקום 181 בעולם, אותו השיג ב-4 בדצמבר 2023, בעוד שדירוג השיא שלו בזוגות הוא מקום 148, אותו השיג ב-30 בספטמבר 2024.

## קריירה מקצועית

רינקון זכה באליפות ארצות הברית הפתוחה לנוער לשנת 2021, לאחר שניצח בגמר את שאנג ג'ונצ'נג בשתי מערכות (6–2, 7–6 (8–6)). בנוסף, הוא העפיל לגמר טורניר הזוגות לנוער בווימבלדון 2021 ביחד עם עבדאללה שלבייה הירדני, אולם, השניים הפסידו בגמר לאדאס בוטבילאס ואלחנדרו מנזנרה פרטוסה בשתי מערכות (3–6, 4–6).

רינקון זכה בתואר הזוגות הראשון שלו בסבב הצ'לנג'ר באליפות מורסיה הפתוחה לשנת 2023, לצד עבדאללה שלבייה, לאחר שהם נכנסו לטורניר זה כזוג מחליף. הוא ערך את הופעת הבכורה שלו בסבב ה-ATP באליפות ברצלונה הפתוחה לשנת 2023 ככרטיס חופשי (ווילד קארד), לעומת זאת, הוא הפסיד לג'ייסון קובלר כבר במשחקו הראשון בטורניר. לאחר מכן, רינקון העפיל מהמוקדמות להגרלה הראשית של אליפות ז'נבה הפתוחה לשנת 2023, אך הפסיד בסיבוב הראשון לרוברטו קרבאייס באנה בשלוש מערכות (4–6, 6–4, 0–6).

במסגרת אליפות ברצלונה הפתוחה לשנת 2024, קיבל רינקון כרטיס חופשי נוסף, שגם בו הודח בסיבוב הראשון, הפעם על ידי פקונדו דיאס אקוסטה הארגנטינאי בשתי מערכות (1–6, 4–6). הישג משמעותי לא איחר לבוא, כאשר זכה בתואר היחידים הראשון שלו בסבב הצ'לנג'ר בטורניר טמפרה מפינלנד ביולי 2024, לאחר שניצח בגמר את קלווין אמרי בשתי מערכות (6–1, 7–6(7–4)).

## קישורים חיצוניים

## הערות שוליים

קטגוריה:טניסאים ספרדים
קטגוריה:ספרדים שנולדו ב-2003
עזיז דוגאז

**מחמד עזיז דוגאז** (בערבית: **محمد عزيز دوقاز**; נולד ב-26 במרץ 1997) הוא טניסאי תוניסאי מקצועני. דירוג השיא שלו בדירוג ה-ATP הוא מקום 185 בעולם, אותו השיג ב-14 באפריל 2025, בעוד שדירוג השיא שלו בזוגות הוא מקום 261, אותו השיג ב-2 בדצמבר 2019.

## קריירה מקצועית

ב-12 ביוני 2023, לאחר שדוגאז זכה בשלושה טורנירים של ה-ITF במונסתיר, תוניסיה, תוך חודש אחד בלבד, בכך הוא הפך לשחקן השני בלבד מיבשת אפריקה שנכנס לטופ 250. מאוחר יותר, ב-21 באוקטובר 2024, הוא התקדם ונכנס גם לטופ 200.

כאשר דורג במקום ה-230 בעולם, דוגאז ערך את הופעת הבכורה שלו בטורניר גראנד סלאם באליפות אוסטרליה הפתוחה 2025, זאת לאחר שעבר את שלב המוקדמות. לעומת זאת, הוא הפסיד כבר בסיבוב הראשון ליושיהיטו נישיוקה.

## קישורים חיצוניים

## הערות שוליים

קטגוריה:טניסאים
קטגוריה:תוניסאים שנולדו ב-1997
אדם וולטון

**אדם וולטון** (באנגלית: **Adam Walton**; נולד ב-17 באפריל 1999) הוא טניסאי אוסטרלי מקצועני. דירוג השיא שלו בדירוג ה-ATP הוא מקום 85 בעולם, אותו השיג ב-31 במרץ 2025, בעוד שדירוג השיא שלו בזוגות הוא מקום 134, אותו השיג ב-18 במרץ 2024.

## ביוגרפיה

וולטון שיחק טניס מכללות באוניברסיטת טנסי, שם זכה באליפות הזוגות של ה-NCAA לשנת 2021 יחד עם פטריק הארפר.

## קריירה מקצועית
### 2023

וולטון זכה בתואר הצ'לנג'ר הראשון שלו בזוגות באליפות סן לואיס לשנת 2021 ביחד עם קולין סינקלייר. בחודש אוגוסט של אותה השנה, הוא זכה בטורניר הצ'לנג'ר הראשון שלו ביחידים אשר התקיים בקרי, צפון קרוליינה.

### 2024

להופעת הבכורה שלו בטורניר גראנד סלאם, הוא קיבל כרטיס חופשי (ווילד קארד) לאליפות אוסטרליה הפתוחה 2024. כשהיה מדורג במקום ה-150 בעולם, הוא העפיל לאליפות מיאמי הפתוחה 2024 לאחר שניצח במוקדמות את טיאגו מונטיירו ואת פדרו מרטינס; זאת הייתה הופעת הבכורה שלו בטורניר מאסטרס. אולם, הוא נחל הפסד כבר בסיבוב הראשון בטורניר לפליקס אוז'ה-אליאסים בשתי מערכות (5–7, 4–6).

לאחר שזכה בתואר היחידים השלישי שלו במסגרת טורניר הצ'לנג'ר בטאיפיי ב-2024, בניצחון על איליה מרצ'נקו בשלוש מערכות (3–6, 6–2, 7–6(7–3)), הוא נכנס לראשונה לטופ 100 הטניסאים הטובים בעולם, כשהגיע עד למקום ה-95 ב-20 במאי 2024.

לאליפות צרפת הפתוחה 2024 הוא קיבל כרטיס חופשי, שבמסגרתו הוא הפסיד בסיבוב הראשון לארתור רינדרקנך. הוא רשם את ניצחונו הראשון בהגרלה הראשית של טורניר ATP באליפות מיורקה הפתוחה לשנת 2024, כאשר גבר על יאניק האנפמן בשתי מערכות (7–5, 6–2). לאחר מכן, וולטון העפיל לאליפות וימבלדון 2024, כשערך את הופעת הבכורה שלו בטורניר זה ואף הספיק לרשום ניצחון ראשון, על פדריקו קוריה במשחק חד צדדי (6–3, 6–3, 7–5), לא לפני שהפסיד לפרנסיסקו קומסאנה בסיבוב השני לאחר חמש מערכות.

### 2025

באליפות אינדיאן ולס הפתוחה, הוא גבר על ג'וליו זפיירי בשתי מערכות (7–5, 6–1), אך הודח סיבוב לאחר מכן על ידי דניס שפובלוב בתום שתי מערכות (3–6, 2–6). באליפות מיאמי הפתוחה, הוא נכנס להגרלה הראשית כ'מפסיד בר-מזל' (Lucky Loser) ישירות לסיבוב השני בעקבות פרישתו המאוחרת של הוברט הורקאץ'. וולטון ניצח את לוצ'יאנו דרדרי ואת בעל הכרטיס החופשי, קולמן וונג, ובכך העפיל לראשונה לשמינית הגמר בטורניר מאסטרס. כמו כן, הוא נעצר בשלב זה לאחר שנכנע לטיילור פריץ בשתי מערכות (3–6, 5–7).

## קישורים חיצוניים

## הערות שוליים

קטגוריה:טניסאים אוסטרלים
קטגוריה:אוסטרלים שנולדו ב-1999
יהודה בוחבוט

**יהודה בוחבוט** (נולד ב-23 בינואר 2001) הוא שחקן ישראלי.

## ביוגרפיה
בוחבוט נולד וגדל בנתניה. הוריו התגרשו כשהיה בן שנתיים.

בגיל 12, בשנת 2013, התפרסם כשנבחר להשתתף בעונה הראשונה של "הבנים והבנות" בערוץ הילדים.

בשנת 2020 הופיע בסדרה "ספיידרז".

בשנת 2021 שיחק בסדרות "זאת שלי" ב"האחיין שלי בנץ", המשודרות ב"כאן חינוכית". באותה שנה גם הופיע על הבמות כשהשתתף במחזמר "המכבים", שם שיחק לצד טל מוסרי.

בשנת 2022 החל לשחק את שלומי צדיקוב, התפקיד הראשי בעונות השנייה והשלישית של סדרת המתח "בת השוטר" המשודרת ב-yes.

בשנת 2023 השתתף בסרט דרמת המלחמה "המזח". הסרט יצא באוגוסט 2023, והופק גם כמיני-סדרה שהייתה אמורה לעלות למסכים ב-9 באוקטובר 2023. הסדרה נדחתה בעקבות מלחמת חרבות ברזל שפרצה יומיים לפני המועד, ולבסוף החל שידורה באפריל 2025. באותה שנה החל לגלם את איתן ב"דרימארס".

בשנת 2025 החל להופיע בהצגת החנוכה "קסם של דינוזאורים" לצד מיכל הקטנה, יוגב מלכה ומאיה בוסקילה.

## חיים אישיים
מנובמבר 2025 בוחבוט נמצא בזוגיות עם כוכבת הילדים מיכל ויצמן.

## פילמוגרפיה

## קישורים חיצוניים

* פרופיל, בסוכנות Shai Arzoan
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-2001
Eureka Day

***Eureka Day*** הוא מחזה דרמטי מאת המחזאי האמריקאי ג'ונתן ספקטור.

העלילה מתרחשת בבית הספר "Eureka Day" בעיר ברקלי, קליפורניה, במהלך סדרת ישיבות של הורים וצוות ההנהלה, על רקע מגפת חזרת שפרצה בקרב תלמידי בית הספר. הדיונים עוסקים במדיניות החיסונים ובמחלוקות הנובעות ממנה.

## צוות שחקנים מקורי ודמויות

## הפקות
הצגת הבכורה העולמית של *Eureka Day* התקיימה בתיאטרון Aurora בברקלי, קליפורניה, כחלק מעונת 2017–2018. ההפקה הוזמנה במסגרת תוכנית Originate+Generate של התיאטרון, בבימוי ג'וש קוסטלו.

ב-29 באוגוסט 2019, התקיימה בכורה בחוף המזרחי במסגרת הפקה באוף-ברודוויי, באולם Walkerspace, בבימוי אדריאן קמפבל-הולט. ב-22 במאי 2020, שחקני ההפקה התכנסו לקריאה וירטואלית של המחזה בעקבות מגפת הקורונה.

ב-6 בספטמבר 2022, לאחר תקופת הרצה, עלתה הפקה של המחזה בתיאטרון האולד ויק בלונדון, בבימוי קייטי ראד.

המחזה הוצג גם בתיאטראות אזוריים נוספים, בהם תיאטרון Asolo Repertory בשנת 2022, ו-Syracuse Stage בשנת 2021.

ב-8 באפריל 2024, הודיע תיאטרון מנהטן כי *Eureka Day* יהיה חלק מהעונה של ברודוויי לשנים 2024–2025. ההפקה עלתה בתיאטרון סמואל ג'. פרידמן בנובמבר 2024, בבימוי אנה ד. שפירו.

הרצה מתוכננת לשנת 2025 במרכז קנדי בוטלה בשל "נסיבות כלכליות".

## פרסים ומועמדויות

## קישורים חיצוניים

* 

## הערות שוליים

קטגוריה:מחזות אמריקאיים
קטגוריה:זוכי פרס טוני לחידוש הטוב ביותר למחזה
מארי האלברג

סר **מארי גורדון האלברג** (באנגלית: **Murray Gordon Halberg**; 7 ביולי 1933 − 30 בנובמבר 2022) היה אתלט ניו זילנדי, אלוף אולימפי בריצת 5000 מטר (רומא 1960), פעמיים אלוף משחקי חבר העמים הבריטי בריצת שלושה מייל (קרדיף 1958 ופרת' 1962) ושיאן עולם בריצות שני מייל ושלושה מייל (1961).

## ביוגרפיה
מארי האלברג נולד ב-1933 בעיירה אקטאונה , חבל מנוואטו-ונגנאוי ב של ניו זילנד. בנעוריו עבר לעיר אוקלנד שם למד באבונדל קולג' . בתקופת הקולג' החל לשחק רוגבי אך נפגע בידו ונאלץ לנטוש את המשחק. ב-1951 פגש את המאמן ארתור לידיארד  והחל להתאמן בהנחייתו באתלטיקה כשב-1954 קבע את השיא הלאומי הראשון שלו לבוגרים.

הקריירה הספורטיבית שלו נמשכה בשנים 1964-1954 במהלכן השתתף בשלוש אולימפיאדות וזכה במדליית זהב.

ב-1963 הקים את "קרן האלברג" לקידום עיסוק בספורט של ילדים עם מוגבלויות. קרן זו לקחה אחריות על "פרסי האלברג"  שחולקה לספורטאים מצטיינים.

## קריירה ספורטיבית
### 1954
במשחקי חבר העמים הבריטי  שנערכו בוונקובר, קנדה סיים במקום חמישי בריצת מייל בתוצאה של 4:07.2 דקות.

### 1956
באולימפיאדת מלבורן סיים במקום 11 בגמר ריצת 1500 מטר בתוצאה של 3:45.2 דקות.

### 1958
במשחקי חבר העמים הבריטי  שנערכו בקרדיף, ויילס זכה במדליית זהב בריצת שלושה מייל בתוצאה של 13:14.96 דקות לפני אלבי תומאס  מאוסטרליה (13:24.37 דקות) ונוויל שוט  מניו זילנד (13:26.06 דקות). באותן תחרויות סיים חמישי את ריצת המייל בתוצאה של 4:06.6 דקות.

בהמשך אותה שנה היה לניו זילנדי הראשון שירד מארבע דקות בריצת המייל.

### 1960
באולימפיאדת רומא זכה במדליית זהב בריצת 5000 מטר בתוצאה של 13:43.76 דקות לפני הנס גרודוצקי ממזרח גרמניה (13:45.01 דקות) וקז'ימירז' ז'ימני  מפולין (13:45.09 דקות).

באותה אולימפיאדה סיים במקום החמישי בריצת 10,000 מטר.

### 1961
בתחרויות ריצה שבר האלברג שיאי עולם בריצת שני מילים (8:30.0 דקות) ושלושה מילים (13.10.0 דקות).

### 1962
במשחקי חבר העמים הבריטי  שנערכה בפרת', אוסטרליה זכה במדליית זהב בריצת שלושה מייל בתוצאה של 13:34.2 דקות לפני רון קלארק מאוסטרליה (13:36.0 דקות) וברוס קיד  מקנדה (13:36.4 דקות).

### 1964
באולימפיאדת טוקיו השתתף בריצת 5000 מטר אך נכשל במוקדמות. כמו כן סיים שביעי בריצת 10,000 מטר.

## אותות הערכה
* ב-1958 הוענק לו אות "ספורטאי השנה של ניו זילנד"
* 50px ב-1961 הפך לחבר במסדר האימפריה הבריטית
* 50px ב-1988 הוענק לו אות נייט בצ'לור
* 50px ב-2008 הוענק לו אות מסדר ניו זילנד

## הנצחה
* בית הספר הבינלאומי לבנים "האט"  בניו זילנד, שהוקם ב-1991, נקרא על שמו של האלברג. בבית ספר זה יושמה שיטת "ספירת מטרים" על שמו של האלברג.
* בית הספר לבנים "טאורנגה"  בניו זילנד נקרא על שמו של האלברג.
* רחוב בהמילטון נקרא על שמו

## חיים אישיים
האלברג נישא לפיליס ולזוג נולדו שני ילדים. בשנים האחרונות חלה בסרטן אך הבריא. נפטר ב-2022.

## לקריאה נוספת

* Murray Halberg, with Garth Gilmour, **A CLEAN PAIR OF HEELS: The Murray Halberg Story**, London : Herbert Jenkins, 1963.


## קישורים חיצוניים

* מארי האלברג, באתר teara.govt.nz
* מארי האלברג, באתר olympic.org.nz (אורכב)
* מארי האלברג, באתר משחקי חבר העמים (אורכב)

## הערות שוליים

קטגוריה:אתלטים ניו זילנדים
קטגוריה:אלופים אולימפיים מניו זילנד
קטגוריה:אתלטים באולימפיאדת מלבורן (1956)
קטגוריה:אתלטים באולימפיאדת רומא (1960)
קטגוריה:אתלטים באולימפיאדת טוקיו (1964)
קטגוריה:ניו זילנדים שנולדו ב-1933
קטגוריה:ניו זילנדים שנפטרו ב-2022
מועצת המדינה של קוריאה הדרומית

**מועצת המדינה של הרפובליקה של קוריאה** (בקוריאנית: **국무회의**) היא הגוף הביצועי העליון והקבינט הלאומי של דרום קוריאה, והיא משמשת מסגרת רשמית לדיון במדיניות ממשלתית בתחומים בעלי חשיבות לאומית. המועצה עוסקת, בהתאם לחוקת הרפובליקה, ב"מדיניות חשובה הנתונה לסמכות הרשות המבצעת". מועצת המדינה כוללת את נשיא דרום קוריאה (המשמש יושב ראש המועצה), את ראש הממשלה, ואת שרי הממשלה. המועצה אינה מהווה גוף עצמאי מבחינה מוסדית, אלא פועלת כחלק ממנגנון קבלת ההחלטות של הרשות המבצעת, ומשמשת כפורום מייעץ שמטרתו לייעל את ניהול המדיניות הממשלתית. על אף חשיבותה הפורמלית של מועצת המדינה, מרבית ההשפעה המעשית בעיצוב המדיניות הממשלתית נתונה בידי המשרדים המבצעים – קרי, משרדי הממשלה – אשר מהווים את מרכיב הכוח המרכזי של הרשות המבצעת בדרום קוריאה.

## מערכת השלטון ברמה הלאומית
דרום קוריאה פועלת על פי שיטת ממשל נשיאותית, שבמסגרתה משמש נשיא הרפובליקה כראש המדינה וכראש הרשות המבצעת. הנשיא נושא באחריות הבלעדית לקביעת מדיניות המדינה ומבצע את תפקידיו המנהליים באמצעות הממשלה (הקבינט), המורכבת מ־15 עד 30 שרים ונשיאת על ידו.

**ראש הממשלה** ממונה על ידי הנשיא ונדרש לאישור של האספה הלאומית (הפרלמנט הקוריאני). ראש הממשלה מהווה את עוזרו הבכיר של הנשיא ומופקד על הפיקוח על משרדי הממשלה, בכפוף להנחיות הנשיא. בנוסף, הוא מוסמך לדון במדיניות לאומית חשובה ולהשתתף בדיוני האספה הלאומית.

חברי הממשלה ממונים על ידי הנשיא על פי המלצת ראש הממשלה. הם זכאים להוביל ולפקח על משרדי המינהל שבתחום סמכותם, לדון בענייני מדינה מרכזיים, לייצג את הנשיא בפני גופים ציבוריים ולהביע את עמדותיהם בפני האספה הלאומית. הם נושאים באחריות אישית וקולקטיבית כלפי הנשיא בלבד.

לצד משרדי הממשלה, עומדות לרשות הנשיא רשויות עצמאיות הכפופות לו ישירות, הממלאות תפקידים בתחומי מדיניות, פיקוח וביטחון לאומי:
* **לשכת ביקורת המדינה וחקירותיה** (Board of Audit and Inspection) מופקדת על ביקורת כספית של משרדי ממשלה, רשויות מקומיות ותאגידים ממשלתיים. היא מוסמכת לבדוק התנהלות בלתי תקינה של עובדי ציבור. ממצאיה מדווחים לנשיא ולאספה הלאומית, אך היא כפופה לנשיא בלבד. מינוי יושב הראש של הלשכה מחייב את אישור האספה הלאומית.
* **שירות הביון הלאומי** (National Intelligence Service) מוסמך לאסוף מודיעין אסטרטגי ממקורות פנימיים וחיצוניים, לעקוב אחר פעילות תת-versive ופלילית בין־לאומית, ולתאם את פעולות המודיעין והביטחון של כלל משרדי הממשלה.
* **ועדת התקשורת של קוריאה** (Korea Communications Commission) היא גוף מינהלי עצמאי האחראי על רגולציית שידורים ותקשורת, שמירת עצמאות התקשורת והגנה על זכויות המשתמשים. הוועדה כוללת חמישה חברים קבועים ופועלת על בסיס הסכמה הדדית.

רוב הגופים והסוכנויות המרכזיות האלה פועלים או יושבים במתקנים הממשלתיים שבעיר סג'ונג, אשר ממלאת כיום את תפקיד מרכז השלטון האזרחי של הרפובליקה.

## קישורים חיצוניים

## הערות שוליים

קטגוריה:קוריאה הדרומית: פוליטיקה
קטגוריה:ממשלות
קטגוריה:ממשלת קוריאה הדרומית
7 דקות אחרי חצות (סרט)

**שבע דקות אחרי חצות** (באנגלית: **A Monster Calls**) הוא סרט דרמה־פנטזיה אפלה משנת 2016 בבימויו של חואן אנטוניו ביונה, מתסריט מאת פטריק נס המבוסס על הרומן שלו בעל אותו השם. הסרט בכיכובם של לואיס מקדוגל בתפקיד קונור, לצד פליסיטי ג'ונס, סיגורני וויבר, טובי קבל וליאם ניסן. הוא מתמקד בילד בן 12 המתמודד עם מחלת אימו הקשה, שמופיעה פנטזמה – מפלצת מלבלוב עץ – שמספרת לו שלושה סיפורים שמטרתם ללמד אותו אמת רגשית. תקציב ההפקה העומד על כ־43 מיליון דולר מול הכנסות של כ־47.3 מיליון דולר בהפצות עולמיות.

## תקציר עלילה
קונור או’מלי, בן 12 באנגליה הכפרית, מתעורר כל לילה בשעה שבע דקות אחרי חצות ונתקל במפלצת עץ ענקית שנעשתה לחברו. המפלצת מגלה לקונור שעליו לשמוע שלושה סיפורים ואחר כך לשתף אותה באמת שלו. תוך כדי כך, קונור מתמודד עם אימו החולה, סבתה הקפדנית שאיתה הוא מתגורר, והקשר המורכב לאב המתגורר בארצות הברית. במהלך הסרט מפלצת העץ מספרת סיפורים סימבוליים שמאתגרים את תפישת העוול, הטבע האנושי והכאב הגנוז בלבו של קונור. השיא מגיע כשהאימה שלו מתפרצת בעת התוודות – עליו לומר את האמת מהסוד הכבד שהוא שמר, מה שמוביל לשחרור רגשי מטלטל אך מותח

## צוות השחקנים הראשי
* **[[ליאם ניסן]]** – המפלצת
* **[[לואיס מקדוגל]]** – קונור או’מלי, הילד המתמודד עם מחלת אימו
* **[[פליסיטי ג'ונס]]** – אמם, חולה סופנית
* **[[סיגורני ויבר|סיגורני וויבר]]** – הסבתא
* **[[טובי קבל]]** – האב, הרחוק מבחינה גאוגרפית ורגשית
* **[[ג'רלדין צ'פלין]]** – מנהלת בית־הספר
* **[[ג'יימס מלוויל]]** – הארי, הילד שמציק לקונור

## ביקורות
הסרט זכה לביקורות חיוביות מרובות: באתר Rotten Tomatoes קיבל 86% מתוך 266 ביקורות, והתיאור הקונצנזוסי ציין כי הוא "מאזן בעדינות נושאים אפלים ואלמנטים פנטסטיים כדי להציע חויה מכה ומרגשת". באתר Metacritic קיבל ציון משוקלל של 76 מתוך 100 על בסיס 40 ביקורות, מה שמעיד על קבלת ביקורות חיובית באופן כללי. מבקרים מהעיתונות האמריקאית, ובהם טיים, שיבחו את האיזון בין סמליות ואינטימיות, והדגישו את הסצנות האנימטיביות והקול הנוגע ללב של ליאם ניסן. ביקורת בניו יורקר ציינה באופן ביקורתי את הנטייה לספר בצורה מובנת מדי והעדר מסתורין מהותי .

באתר ynet נכתב כי "'7 דקות אחרי חצות' הוא פנטזיה לילדים שנעשתה בכישרון לא מבוטל, ומעזה לגעת בנושאים קודרים. הסרט מסוגל לרגש מבוגרים…" דורון פישלר כתב בהעין השביעית: "האנימציה מרהיבה ורעיונות מעולים על הכלה וקבלה של פחד ועצב כחלק בלתי נפרד מהחיים… עצובה מאוד, אך מצוינת."
## קישורים חיצוניים
* 

## הערות שוליים

קטגוריה:סרטים מצוירים למחצה
קטגוריה:סרטי אולפני יוניברסל
קטגוריה:סרטים המבוססים על רומנים בריטיים
קטגוריה:סרטים המבוססים על רומנים אמריקאים
קטגוריה:סרטים על מוות
קטגוריה:סרטי 2016
קוסובר

**קוסובר** הוא שם משפחה המלמד על מוצא מהעיר קוסוב או מהעיירה קוסובה.

קטגוריה:שמות משפחה
בריאן קרבאלי (1999)

**בריאן סטיבן קָרַבַּאלִי בונייה** (בספרדית: **Brayan Stiven Carabalí Bonilla**; נולד ב-25 בפברואר 1999 בסנטיאגו דה קאלי שבקולומביה) הוא כדורגלן קולומביאני המשחק בעמדת הבלם בבית"ר ירושלים.

## קריירת מועדונים
קרבאלי גדל במחלקת הנוער של דפורטיבו אינדפנדיינטה מדיין, ושיחק בקבוצות הבוגרות של אוניון מגדלנה מליגת העל הקולומביאנית, ולאונס ויאנרוס מליגת המשנה הקולומביאנית.

ב-19 בינואר 2024 חתם בדפורטיבו פאסטו מליגת העל הקולומביאנית.

ב-17 ביוני 2025 חתם בבית"ר ירושלים.
## תארים
בית"ר ירושלים

*גביע הטוטו: 2025/2026

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:בלמי כדורגל קולומביאנים
קטגוריה:כדורגלני אינדפנדיינטה מדיין
קטגוריה:קולומביאנים שנולדו ב-1999
אנגקלונג

ממוזער|מערכת אנגקלונג בטונים שונים, עבור נגינה של הרכב.
**אנגקלונג** (בסונדניז: **ᮃᮀᮊᮣᮥᮀ**) הוא כלי נגינה אידיופוני של בני הסונדניז, מהעמים האוסטרונזיים באינדונזיה, העשוי ממספר צינורות במבוק המחוברים במסגרת במבוק. הצינורות עשויים כך שיפיקו צליל רוטט כאשר מנערים אותם. מחזיקים את הכלי ביד אחת ומנערים אותו בשנייה. כל אנגקלונג מכוון לטון יחיד (בדומה לפעמון) ועל פי רוב הנגינה נעשית בהרכבים בהם כל נגן מחזיק אנגקלונג בגובה אחר ומנגן בו בזמן המתאים ליצירת מנגינות ומלודיות.

מקורו של האנגקלונג במערב ג'אווה ובבנטן והוא משמש את בני הסונדאניז במשך מאות בשנים ומהווה חלק משמעותי מהתרבות והזהות שלהם. הנגינה בתזמורת אנגקלונג מצריכה שיתוף פעולה וקואורדינציה משמעותית, והסונדאניז מאמינים כי היא מבטאת את הערכים של עבודת צוות, כבוד הדדי והרמוניה חברתית.

בבנובמבר 2010 הכלילה אונסק"ו את האנגקלונג ברשימת המורשת התרבותית הבלתי מוחשית של האנושות, ועודדה את ממשלת אינדונזיה לשמר, לטפח, ולעודד את אמנות הנגינה בתזמורות אנגקלונג.

## מבנה
ממוזער|יחידה אחת של אנקלונג המפיקה טון בודד
האנגקלונג עשוי מספר צינורות במבוק (על פי רוב שניים) הנתונים בתוך מסגרת במבוק, כשתחתיתם מעוצבת בצורת פינים הנמצאים בתוך חרכים מתאימים בצינור במבוק נוסף. הצינורות יושבים באופן חופשי כך שבהרעדת תחתית הכלי, הפינים בתחתיתם נוקשים על דפנות החורים בהם הם יושבים. נקישות אלו מפיקות את צלילי הכלי, והצינורות חתוכים כך שיפיקו טון מסוים.

## אטימולוגיה
המונח "angklung" מקורו ככל הנראה במילה הסונדנית angkleung-angkleungan, הממחישה את תנועת הכלי ואת הצליל הייחודי "קלונג" שהוא מפיק.

## היסטוריה
על אף שהאנגקלונג מזוהה מאוד עם אינדונזיה, ישנם מחקרים המעריכים כי הכלי היה נפוץ בכל אזור הארכיפלג עוד לפני התקופה ההינדית. על פי החוקר ג'אם קונסט (Jaap Kunst), מלבד התפוצה שלו באזור ג'אווה היה נפוץ גם בדרום סומטרה ובקאלימנטן.

בג'אווה המערבית מנגנים בכלי מאז תקופת ממלכת סונדה במאה ה-7. בעבר, שימש כלי פולחני להזמנת אלת האורז והשגשוג דיווי סרי, בטקסים שהיו חלק ממעגל החיים החקלאי.

אנגקלונגים מסורתיים משתמשים בסולם פנטטוני, אך בשנת 1938 המוזיקאי דאנג סוטיגנה בנה לראשונה אנגקלונגים המכוונים בסולם הדיאטוני הידועים כ'אנגקלונג פדאנג'.


File:COLLECTIE TROPENMUSEUM Angklung-spelers Garoet West-Java TMnr 60013728.jpg|נגני אנקלונג בג'אבה המערבית, 1904
File:Émile Bayard - Joueurs d'angklong.jpg|איור מאת אמיל ביארד של קבוצת נגני אנקלונג, 1889
File:2018 Asian Games opening ceremony 09.jpg|נגני אנקלונג בטקס פתיחת המשחקים האסיאתיים 2018
File:Angklung-arumba.jpg|מערכת אנגקלונג לנגינה של יחיד
File:Angklung-herstellung-1.jpg|תהליך הבנייה של הכלי
File:Angklung Alat Musik Tradisional Warisan Budaya Indonesia.jpg|תהליך הבנייה של הכלי


## קישורים חיצוניים

* An Angklung Orchestra. Our Asian Neighbours - Indonesia. ביוטיוב.

## הערות שוליים

קטגוריה:כלי נגינה
קטגוריה:אינדונזיה: תרבות
קטגוריה:מורשת תרבותית בלתי מוחשית
קטגוריה:כלים אידיופוניים
קטגוריה:רעשנים
קלווין קמפמבה

**קלווין מובנגה קמפמבה** (באנגלית: **Kelvin Mubanga Kampamba**; נולד ב-24 בנובמבר 1996 בקיטווה שבזמביה) הוא כדורגלן זמבי המשחק בעמדת הקשר ההתקפי בקבוצת אל-מדינה מליגת העל הלובית ובנבחרת זמביה.

## קריירת מועדונים
קמפמבה שיחק בקבוצות נקנה, פאוור דינמוס וזסקו יונייטד מליגת העל הזמבית. ב-14 בינואר 2024 חתם בא-נסר בנגאזי מליגת העל הלובית, וב-25 בינואר 2025 חתם באל-מדינה, גם היא מליגת העל הלובית.

## קריירה בין-לאומית
ב-3 באוגוסט 2013 ערך קמפמבה את הופעת הבכורה שלו בנבחרת זמביה, בניצחון 2-0 על נבחרת בוטסואנה במסגרת מוקדמות אליפות האומות האפריקאיות לשנת . ב-3 באוגוסט 2019 הבקיע את שער הבכורה שלו בנבחרת, בניצחון 3-2 על נבחרת בוטסואנה במסגרת מוקדמות אליפות האומות האפריקאיות לשנת .

נכלל בסגל נבחרת זמביה לטורניר גביע אפריקה לאומות בשנת 2023, אך לא שיחק בטורניר.

## קישורים חיצוניים

## הערות שוליים

קטגוריה:כדורגלנים זמבים
קטגוריה:קשרי כדורגל זמבים
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2023
קטגוריה:זמבים שנולדו ב-1996
אמנון בארי-סוליציאנו

**אמנון בארי-סוליציאנו** (נולד ב-1966) הוא פעיל חברתי ישראלי, מומחה למדיניות ציבורית וליחסי יהודים-ערבים. מנכ"ל שותף של עמותת יוזמות אברהם, גוף מוביל לקידום שוויון, צדק אזרחי, וחיים משותפים בין יהודים לערבים בישראל.

## ביוגרפיה
בארי-סוליציאנו נולד בקיבוץ אלונים ושירת כחובש בצנחנים. הוא בעל תואר ראשון בלימודי אפריקה ובמדע המדינה ותואר שני במדיניות ציבורית מהאוניברסיטה העברית בירושלים.
בתחילת דרכו המקצועית שימש כדובר משרד הקליטה בתקופת גלי העלייה מרוסיה ומאתיופיה, ובהמשך שימש כמנהל אגף תקשורת בקרן ירושלים.

## פעילות ציבורית
בשנת 2004 התמנה למנכ"ל שותף של עמותת יוזמות אברהם. בתפקידו זה הוא מוביל יוזמות ופעילויות בתחומים רבים: חינוך לחיים משותפים, שיטור הוגן לחברה הערבית, שירותים ממשלתיים שוויוניים, ערים מעורבות, וייצוג פוליטי לחברה הערבית. כחלק מתפקידו הוא משתתף באופן קבוע בדיוני הכנסת ובכנסים מקצועיים, ומתראיין רבות בתקשורת בישראלית והבינלאומית בנושאי קונפליקט ומיעוטים.

## פרסומים עיקריים
בארי-סוליציאנו מרבה לכתוב ולפרסם בנושאים הקשורים לערביי ישראל וליחסי יהודים-ערבים. בין המאמרים שכתב:
* ערים ואזורים מעורבים: פני עתיד של מדינת בישראל (ביחד עם אורי גופר), 2009
* אוגדן המידע - החברה הערבית בישראל, 2013
* 
* 
* 
* 
* 
* 
* 
* 
* 
* 
* 
* בן גביר לא יכול ולא רוצה (עם שהירה שלבי), יוזמות אברהם, יולי 2024

## חיים אישיים
בארי-סוליציאנו מתגורר בתל אביב, נשוי לאורית סוליציאנו, מנכ"לית איגוד מרכזי הסיוע לנפגעות ונפגעי תקיפה מינית, ואב לשלושה ילדים.

## קישורים חיצוניים
* אמנון בארי-סוליציאנו בדיון בוועדת הפנים של הכנסת, 21 בדצמבר 2021
* 

קטגוריה:אלונים: אישים
קטגוריה:בוגרי האוניברסיטה העברית בירושלים
קטגוריה:דוברים ישראלים
קטגוריה:מנכ"לים ישראלים
קטגוריה:ישראלים שנולדו ב-1966
ג'וני גל

**ג'וני גל** (נולד ב-30 ביולי 1958) הוא עובד סוציאלי, פרופסור בבית הספר לעבודה סוציאלית ורווחה חברתית ע״ש ברוולד באוניברסיטה העברית בירושלים. הוא מכהן כחוקר ראשי וראש תוכנית רווחה במרכז טאוב.

## קורות חיים
ג'וני גל נולד בפרת' באוסטרליה (1958).

הוא למד תואר ראשון ושני באוניברסיטת תל אביב. תואר ראשון ב-1980–1984, ותואר שני ב-1984–1989. לתואר דוקטור בעבודה סוציאלית באוניברסיטה העברית למד החל משנת 1990 וסיים ב-1996.

הוא הצטרף לחוג לעבודה סוציאלית באוניברסיטה העברית בשנת 1997 בדרגת מרצה. הוא קודם למרצה בכיר ב-2001, לפרופסור חבר ב-2006 ולפרופסור מן המניין ב-2010.

באוניברסיטה הוא מחזיק בקתדרה לעבודה סוציאלית לחקר ההתנדבות וארגונים ללא מטרת רווח, ע"ש L. Jacques Menard. הוא היה ראש משותף של המרכז לעבודה סוציאלית תעסוקתית. יו"ר הוועדה לקידום אנשי סגל לפרופסור מן המניין בבית הספר לעבודה סוציאלית ולרווחה חברתית. חבר בקבוצת המחקר לחקר המדיניות החברתית.

גל חוקר את מדינת הרווחה, והקשר בין מדינת הרווחה לעובדים סוציאליים. הוא פרסם מחקרים רבים בכתבי עת אקדמיים וחיבר מספר ספרים. שותפתו המרכזית למחקרים היא אשתו השנייה, פרופ' עידית וייס-גל, מבית הספר לעבודה סוציאלית ע"ש בוב שאפל, אוניברסיטת תל אביב.

גל כיהן בוועדות ממשלתיות וציבוריות רבות. בין היתר היה חבר ב-2002 בוועדת תמיר שהמליצה ליישם את תוכנית ויסקונסין בישראל. ב-2007 כיהן בוועדה הציבורית מטעם האקדמיה הישראלית למדעים לבחינת תוכנית מהל"ב. חבר בוועדת אלאלוף למלחמה בעוני, ובה גם כיהן כיו"ר ועדת המשנה: פרט, משפחה וקהילה.

הוא חבר מערכת בכתב העת ביטחון סוציאלי של המוסד לביטוח לאומי, ובעבר אף היה העורך הראשי. עורך אורח בכתב עת בינלאומי של עבודה סוציאלית.

הוא מכהן כחוקר ראשי וראש תוכנית הרווחה במרכז טאוב לחקר המדיניות החברתית בישראל.

## קישורים חיצוניים
* ג’וני גל חוקר ראשי וראש תוכנית מדיניות הרווחה, מרכז טאוב לחקר המדיניות החברתית בישראל
* John Gal, באתר בית הספר לעבודה סוציאלית, האוניברסיטה העברית בירושלים

## הערות שוליים

קטגוריה:בוגרי אוניברסיטת תל אביב
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: עבודה סוציאלית
קטגוריה:עורכי כתבי עת ישראלים
קטגוריה:ישראלים ילידי אוסטרליה
קטגוריה:ישראלים שנולדו ב-1958
קטגוריה:עולים לאחר קום המדינה
רב חייא בר רב מדיפתא

**רב חייא בר רב מדיפתא** היה אמורא שפעל בבבל בימי הדור השלישי הרביעי והחמישי של אמוראי בבל.
במרבית הפעמים שהוא מוזכר בתלמוד הבבלי הוא מופיע כמי ששונה ברייתות. את הברייתות שנה בבתי המדרש של אמוראים מדורות שונים: רב חסדא, רב ביבי בר אביי, וכן אצל רב פפא.

מוזכר בציון שם מקומו, דיפתא או דיפתי, ככל הנראה כדי להבחין בינו לבין אמורא אחר בעל אותו שם, חייא בר רב.
## מובאות מפורסמות בשמו בתלמוד
***מעלת הדן דין אמת לאמיתו** - 
***[[תוספת שבת]]** - 

## קישורים חיצוניים
*
## הערות שוליים

קטגוריה:אמוראי בבל
בעיית גודארד

במדע הטילאות, **בעיית גודארד** עוסקת באופטימיזציה של הגובה אליו מגיעה רקטה, הנוסקת אנכית, בהתחשב בגרר האטמוספירי ובכוח הכבידה. ביותר דיוק, הבעיה מבקשת לדעת מהו פרופיל הדחף של המנוע הרקטי (הפונקציה המתארת את הדחף שהמנוע מפיק בתלות בזמן) הדרוש כדי להביא אותה לגובה המרבי האפשרי עבור כמות דלק נתונה. הבעיה הוצעה לראשונה על ידי רוברט גודארד בפרסומו  "שיטה להגעה לגבהים קיצוניים" מ-1919. 

## מבוא אינטואיטיבי
הכוחות הפועלים על רקטה (הנוסקת אנכית) במעופה הם הדחף הרקטי שמפיק המנוע, כוח הכבידה (משקלה העצמי של הרקטה) וכוח התנגדות האוויר. על מנת שהרקטה תוכל בכלל להמריא, הדחף ההתחלתי המינימלי צריך להיות גדול ממשקלה העצמי. על מנת להביאה לגובה מרבי, שיקול ראשון הוא למזער את משך הזמן שבו מתרחש עיקר ההאצה של הרקטה: בהנחה שפיחות המסה של הרקטה במהלך נסיקתה (עקב צריכת הדלק) אינו משמעותי, כוח הכבידה פועל כגורם מעכב קבוע בגודלו, ולכן שיקול ברור הוא שכל אלמנט מסת דלק *dm* ייפלט במהירות מרבית מנחיר הפליטה ובכך יפעיל מתקף מרבי על גוף הרקטה - זאת כדי לנצל באופן מיטבי את הדלק הרקטי. 

במילים אחרות, אלמלא היה פועל גרר על הרקטה (אם לא הייתה אטמוספירה), שיקול זה היה מביא מיידית למסקנה שהדחף צריך להיות המקסימלי האפשרי במשך כל שלב ההאצה. אולם הגרר האטמוספירי, שיחסי הן למהירות הרקטה והן לצפיפות האוויר המקומית, משתנה משמעותית במהלך נסיקת הרקטה. מכיוון שצפיפות האוויר יורדת מעריכית עם הגובה, הגיוני יותר להביא את הרקטה למהירות גבוהה דווקא היכן שצפיפות האוויר נמוכה יותר, כך שהתנגדות האוויר תגרע פחות מהגובה המרבי אליו תגיע. כלומר, בניגוד לשיקול הראשון, שיקול זה מביא למסקנה שכדאי יותר להתחיל עם דחף נמוך (כאשר צפיפות האוויר גבוהה), ולהגביר אותו ככל שצפיפות האוויר יורדת – זאת על מנת שהרקטה לא תנוע במהירות גבוהה היכן שצפיפות האוויר גבוהה. התחשבות דקדקנית בפרטי הגרר האטמוספירי למציאת פרופיל הדחף האופטימלי מצריכה כלים מתמטיים מיוחדים מתחום חשבון הווריאציות, וזאת משום שגרר אטמוספירי אינו כוח משמר (כמו כל כוחות החיכוך) ולכן אין זה אפשרי לתאר את מצבה האנרגטי של הרקטה על ידי פונקציית מצב שמשתניה הטבעיים הם גובהה, מהירותה וכמות הדלק שנותרה לה. כמות האנרגיה שהרקטה איבדה עקב הגרר תלויה בהיסטוריה המדויקת של מעופה האנכי, ולכן משוואת אוילר-לגראנז' אינה מועילה כאן. 

מורכבות נוספת נובעת מירידת המסה של הרקטה עם הזמן, עובדה שמרמזת שכדאי לנצל את הדחף כאשר מסתה נמוכה יותר על מנת להשיג שינויי מהירות משמעותיים יותר. יש לשים לב שניתוח מתמטי פשוט מראה שבהיעדר גרר וכאשר שלב ההאצה של הרקטה קטן בהרבה באורכו מזמן מעופה, הגובה המרבי אליו תגיע לא תלוי כלל בפרופיל הדחף אלא שווה ל- (v_f^2/2g) כאשר v_f = u\mathbb{ln}(m_i/m_f) - כאן u הוא המהירות הקבועה של פליטת הגזים מנחיר הרקטה (בהנחה שהדלק הרקטי אחיד, צפיפות האנרגיה של הבערה שלו קבועה, ולכן ניתן להניח שהדלק הרקטי נהדף לאחור במהירות קבועה בקירוב), m_i היא מסת הרקטה ההתחלתית ו-m_f היא מסתה הסופית (זוהי נוסחת ציולקובסקי). עם זאת, בפועל קיים גרר וגם שלב ההאצה לא בהכרח זניח באורכו מזמן המעוף - אדרבא, כפי שהוסבר בפסקה הקודמת, אופטימיזציה של הגובה דווקא מצריכה ניצול של ההאצה בגובה רב כאשר התנגדות האוויר נמוכה.  

פרופיל הדחף האופטימלי נגזר מן האיזון שבין שיקולים מנוגדים אלו.

## ראו גם
* רקטת האצה

קטגוריה:טילים
קטגוריה:רקטות
קטגוריה:פיזיקה
קטגוריה:הנדסה אווירונאוטית
תיאטרון קיסריה

**תיאטרון קיסריה** הוא מבנה עתיק מן התקופה הרומית, השוכן בתחומי הגן הלאומי קיסריה. התיאטרון נבנה בשלהי המאה הראשונה לפני הספירה על ידי הורדוס, מלך יהודה, ושימש כזירת מופעים ציבוריים כגון הצגות, תחרויות ספורט וקרבות גלדיאטורים. המבנה השתמר בחלקו ונחשב לאחד מהתיאטרונים הגדולים והחשובים שהתגלו בישראל. במהלך המאה ה-20 שוקם האתר, והוא משמש כיום כאולם מופעים פתוח המארח אירועים תרבותיים, תוך שילוב בין ערכיו ההיסטוריים לבין שימוש עכשווי.

בניגוד לכינוי הרווח בקרב הציבור "אמפי קיסריה", התיאטרון אינו אמפי. משמעות המילה תיאטרון היא מבט, בעוד שהמילה אמפי משמעותה כפול. כלומר, אמפיתיאטרון פירושו "מבט כפול". הכוונה במונח זה היא למבנה בו הקהל יושב בשני הצדדים בעיגול או בסגלגל, אך במקרה של קיסריה, שם המקומות מסודרים רק בחצי עיגול, מדובר בתיאטרון.

## היסטוריה
התיאטרון בקיסריה נבנה בשנת 10 לפני הספירה, כחלק מהתוכנית האדריכלית רחבת ההיקף של המלך הורדוס לפיתוח העיר קיסריה, שנקראה על שמו של הקיסר אוגוסטוס. בנוסף לתיאטרון בנה הורדוס, צפונית יותר, אמפיתיאטרון, אשר טרם נחשף אך זוהה על ידי הארכאולוג ליאו רייפנברג, ואת ההיפודרום המערבי צמוד לים אשר הוסב בהמשך לאמפיתיאטרון. בימי אדריאנוס נבנה ההיפודרום המזרחי הגדול יותר, קירקוס למעשה, שם ניצב האובליסק.

התיאטרון בנוי מאבן גיר מקומית והוא קטן יחסית לתיאטרות אחרים בעולם הקלאסי. קוטרו 90 מטרים והוא מכיל כ-4,000 צופים. לשם השוואה בתיאטרון בבית שאן ישנם 5,000 מקומות.[ימין|ממוזער|הרודיאון של הורדוס אטיקוס, [האקרופוליס באתונה. דוגמה לתיאטרון רומאי שבו גב הבמה מסתיר את הנוף מהקהל.]]צורת התיאטרון הושפעה מהדגם הקלאסי של תיאטראות רומיים: חצי עיגול (גורן), שבו נבנו גושי מושבים (קוויאות) שהופרדו במסדרון (וומיטוריום), ארנה – רחבה למרגלות המושבים, ששימשה לעיתים למופעים, ואזור הבמה (אורקסטרה), שבקיסריה היה בו גם גב במה גבוה ומרשים שחרב (סקנה פרונס), וגם חדרים תת-קרקעיים – תאי הלבשה לשחקנים.
מבנה גב הבמה, הסקנה, גדל משמעותית והוא היה רב קומתי. חלקו העליון הגיע עד סמוך למושבים הגבוהים ביותר כך ביקשו הרומים לשלוט לחלוטין במראה שייחשף בפני הקהל וזאת בניגוד לתיאטראות היווניים וההלניסטיים, אשר בהם ניתן היה לצפות על הנוף הסובב.

רצפת התיאטרון, האורקסטרה, בקוטר 30 מטרים, רוצפה בגלגולה האחרון בשיש לבן אך תחתיה נתגלו ריצוף מהתקופה ההרודיאנית. הרצפות הללו נעשו מטיח צבעוני בעיטורים גאומטרים שונים, וחודשו מדי פעם שכבה על גבי שכבה. העיטורים נעשו בסגנון הפומפיאני שהיה חביב על הורדוס. התיאטרון המשיך להתקיים עד המאה השישית, בתקופה זו תחת יוסטיניאנוס חדל לתפקד והפך בחלקו למצודה.

בחפירות שנערכו בשנות ה־50 של המאה ה־20 נחשף המבנה מחדש ונמצא במצב שימור טוב יחסית. עם חשיפתו, בוצעו בו עבודות שימור, שיקום ופיתוח נרחבות, שהכשירו אותו לארח קהל רב ולאפשר קיום אירועי תרבות בקנה מידה גדול, תוך שמירה על ערכיו ההיסטוריים והארכאולוגיים. 

מספטמבר 1961 מתקיימות בתיאטרון הופעות פופ ורוק של אמנים שונים, כאשר ההופעה שחנכה את המקום הייתה הופעתו של הצ'לן הקטלאני פבלו קזאלס. הופעה בתיאטרון נחשבת לאבן דרך משמעותית בקריירה של אמנים ישראלים.

## גלריה

קובץ:125483 caesarea national park PikiWiki Israel.jpg|מבט מלמעלה
קובץ:Caesarea (6180518873).jpg|הצד החיצוני, נראים שערי הכניסה המקושתים
קובץ:Caesarea maritima Römisches Theater 6.JPG|האורקסטרה


## קישורים חיצוניים

## הערות שוליים

קטגוריה:ישראל: מבנים
קטגוריה:תיאטראות רומיים
קטגוריה:קיסריה
וופרטל (כדורגל)

**וופרטל** (בגרמנית:**Wuppertaler SV**) הוא מועדון כדורגל גרמני. הוא פועל בעיר וופרטל החל מתחילת המאה ה-20. קבוצת המועדון שיחקה מספר עונות בבונדסליגה. כיום קבוצת המועדון משחקת בליגה אזורית.

למועדון קיימות סקציות בענפי ספורט נוספים כמו כדור יד, אתלטיקה קלה ואגרוף.
## היסטוריה
מועדון "וופרטל" הוקם בשנת 1904 תוך איחוד של מספר קבוצות שהיו קיימות בעיר וופרטל. הוא שיחק בליגה אזורית בשם SSV Elberfeld. לאחר מלחמת העולם השנייה בוצע איחוד עם TSG Vohwinkel והקבוצה המאוחדת שיחקה בליגה אזורית החל משנת 1954.

בשנות ה-50 של המאה ה-20 הקבוצה ירדה לליגה האזורית השנייה בחשיבותה. בעונת 1962/63 היא חזרה לליגה האזורית העליונה ובתחרות הגביע הגרמני הגיעה לחצי הגמר. 

בעונת 1971/72 הקבוצה זכתה באליפות הליגה וקודמה לבונדסליגה. עונת 1972/1973 בבונדסליגה הקבוצה סיימה במקום הרביעי ובעקבות כך שובצה במשחקי גביע אופ"א. במשחקי הבונדסליגה הקבוצה סיימה בתחתית הטבלה כאשר הצליחה לשרוד רק בסבב האחרון. בעונת 1974/1975 בבונדסליגה הקבוצה סיימה במקום האחרון עם 12 נקודות בלבד.

הקבוצה שיחקה 5 עונות בבונדסליגה 2 עד שירדה ממנה. בשנות ה-80 של המאה ה-20 שיחקה בליגה לחובבים. בשנת 2013 הוכרז על פשיטת רגל, אך המועדון הוקם מחדש ומשחק כיום בליגה אזורית מערב.

## קישורים חיצוניים

* 

קטגוריה:נורדריין-וסטפאליה: מועדוני כדורגל
קטגוריה:קבוצות כדורגל שהוקמו ב-1904